Banyu Pinaruh
Information about Holiday or Ceremony
Where did this ceremony take place:
In English
In Balinese
BA Arahina sasampun Saraswati kasengguh Banyu Pinaruh. Kruna banyu pinaruh mawit saking basa Jawi purwa sane maartos toyan kaweruhan sane utama . Ring rahina puniki, krama Hindune ring Bali matangi semeng pisan, sampun kenten malukat antuk toya anyar. Akeh taler kramane lunga ring kalebutan toya jagi malukat tur ngaturang pangubakti. Sampun kenten, kramane biasane ngajeng nasi kuning sane madaging kacang miwah sawur, sane kabawos nasi pradnyan nasi kaweruhan . Nasi puniki pinaka pralambang nunas kaweruhan indik widhi. Kaweruhan indik widhine sane sujati pacang prasida katerima yaning manah i manusa setata ning tur lascarya. Nika mawinan nasi pradnyan katunas sasampun kramane malukat lan ngaturang pangubakti. Siosan saking nasi pradnyan, krama Hindune taler nunas loloh don kayu manis Sauropus androgynus sane madaging gendis, tasik lan asem utawi lunak. Tatujonne mangda sang sane nunas loloh punika kaicen manah sane kukuh gumanti setata tinut ring pamargi kabecikan.
Lacur pisan, dresta indik Banyu Pinaruh puniki akehan kalaksanayang nyantos malukat kemanten. Sayan langah krama Baline ngaryanang nasi pradnyan lan nunas loloh don kayu manis, yadiastun makakalih ajengan punika gurih tur masari.
In Indonesian
In Makassar
Indonesia Morning Show NET TV
bjn_Latn eng_Latn eng_Latn eng_Latn lim_Latn ban_Latn ban_Latn eng_Latn bjn_Latn bug_Latn